*Projekts*

LATVIJAS REPUBLIKAS MINISTRU KABINETS

2016.gada \_\_.\_\_\_\_\_\_\_\_ Noteikumi Nr.

Rīgā (prot. Nr. .§)

**Grozījumi Ministru kabineta 2015.gada 14.jūlija noteikumos Nr.409 „Nodibinājuma „Akadēmiskās informācijas centrs” maksas pakalpojumu cenrādis”**

Izdoti saskaņā ar [Izglītības likuma](http://likumi.lv/ta/id/50759-izglitibas-likums) 11.1 panta pirmo daļu,
[Augstskolu likuma](http://likumi.lv/ta/id/37967-augstskolu-likums) [9. panta](http://likumi.lv/ta/id/37967-augstskolu-likums#p9) 1.1 daļu, [55.2 panta](http://likumi.lv/ta/id/37967-augstskolu-likums#p55.2) 1.1 daļu,
[55.3 panta](http://likumi.lv/ta/id/37967-augstskolu-likums#p55.3) 1.1 daļu, [59. panta](http://likumi.lv/ta/id/37967-augstskolu-likums#p59) ceturto daļu un

likuma „Par reglamentētajām profesijām un

profesionālās kvalifikācijas atzīšanu”

55.1 panta ceturto daļu un 56.panta trešās

 daļas 4. punktu

Izdarīt Ministru kabineta 2015.gada 14.jūlija noteikumos Nr.409 „Nodibinājuma „Akadēmiskās informācijas centrs” maksas pakalpojumu cenrādis” (Latvijas Vēstnesis, 2015, 146. nr.) šādus grozījumus:

1. Izteikt norādi, uz kāda likuma pamata noteikumi izdoti, šādā redakcijā:

„Izdoti saskaņā ar Izglītības likuma 11.1 panta pirmo daļu, Augstskolu likuma 9. panta 1.1 daļu, 55.2 panta 1.1 daļu, 55.3 panta 1.1 daļu, 59. panta ceturto daļu un likuma „Par reglamentētajām profesijām un profesionālās kvalifikācijas atzīšanu” 55.1 panta ceturto daļu un 56.panta trešās daļas 4. punktu.”

 2. Papildināt pielikumu ar 7. un 8. punktu šādā redakcijā:

|  |  |  |  |  |  |  |
| --- | --- | --- | --- | --- | --- | --- |
| „7. | Eiropas profesionālās kartes pieteikuma no personas, kas izglītību un profesionālo kvalifikāciju ieguvusi Latvijas Republikā, kā arī no personas, kam Latvijas Republikā ir atzīta profesionālā kvalifikācija, un kas pretendē uz Eiropas profesionālās kartes saņemšanu profesionālajai darbībai reglamentētajā profesijā citā Eiropas Savienības vai Eiropas Ekonomikas zonas valstī reglamentētajā profesijā, apstrāde  | viens pieteikums | Nav attiecināms | 100,00 | 00,00 | 100,00 |
| 8.  | Eiropas profesionālās kartes pieteikuma no personas, kas izglītību un profesionālo kvalifikāciju ieguvusi citā Eiropas Savienības vai Eiropas Ekonomikas zonas valstī un pretendē uz Eiropas profesionālās kartes saņemšanu pastāvīgai profesionālajai darbībai vai īslaicīgu profesionālo pakalpojumu sniegšanai Latvijas Republikā reglamentētajā profesijā, kurā nekvalificēts īslaicīgu profesionālo pakalpojumu sniedzējs var apdraudēt pakalpojumu saņēmēja veselību un drošību, apstrāde” | viens pieteikums | Nav attiecināms | 200,00 \*\* | 00,00 | 200,00” |

3. Papildināt pielikuma piezīmes ar 3.piezīmi šādā redakcijā:

„3. \*\* Norādītā izmaksu apjoma ietvaros Akadēmiskās informācijas centrs kompensē institūcijas, kas izsniedz profesionālās kvalifikācijas apliecības reglamentētajās profesijās, Eiropas profesionālās kartes pieteikuma un tam pievienoto dokumentu izvērtējuma, vai tie apliecina personas izglītības un iegūtās profesionālās kvalifikācijas atbilstību reglamentētajai profesijai Latvijas Republikā izvirzītajām prasībām, sagatavošanas izdevumus 100 *euro* apmērā.”

Ministru prezidents Māris Kučinskis

Izglītības un zinātnes ministrs Kārlis Šadurskis

Iesniedzējs:

Izglītības un zinātnes ministrs K.Šadurskis

Vizē:

Valsts sekretāre L.Lejiņa

01.06.2016.

360

I.Stūre, 67047899

Inese.Sture@izm.gov.lv